**Zmluva o externom pripojení s externými subjektmi**

uzavretá podľa § 269 ods. 2 zákona č. 513/1991 Zb. Obchodný zákonník v platnom znení

medzi zmluvnými stranami:

Obchodné meno: **eustream a.s.**

Sídlo: Votrubova 11/A, 821 09 Bratislava

IČ DPH: SK2021931175

DIČ: 2021921173

IČO: 35 910 712

Označenie registra: Akciová spoločnosť zapísaná v Obchodnom

 registri Okresného súdu Bratislava I: oddiel Sa

 vložka 3480/B

Bankové spojenie I: VÚB, a.s., Dulovo námestie č.1, Bratislava

Číslo účtu: BIC(SWIFT): SUBASKBX

 1101153/0200

 IBAN: SK72 0200 0000 0000 0110 1153

Bankové spojenie II: Tatra banka, a.s.

Číslo účtu: BIC(SWIFT): TATRASKBX

 2935700511/1100(SKK)

 IBAN: SK55 1100 0000 0026 4700 0019

 2923040210/1100(EUR)

 IBAN: SK78 1100 0000 0029 3570 0511

Zastúpený:

Oprávnený rokovať vo veciach technických:

(ďalej len **„EUS“**)

a

Obchodné meno:

Sídlo:

DIČ:

IČO:

Označenie registra:

Bankové spojenie :

Číslo účtu:

Zastúpený:

Oprávnený rokovať vo veciach technických

(ďalej len „**Používateľ**“)

**I.**

# Predmet zmluvy

1. Predmetom tejto zmluvy je záväzok EUS umožniť Používateľovi bezplatný prístup do svojej počítačovej siete prostredníctvom siete Internet, za podmienok a v súlade s pravidlami, definovanými v tejto zmluve.
2. Používateľ sa zaväzuje využívať prístup do počítačovej siete EUS v súvislosti s plnením pracovných povinností alebo pre účely súvisiace s poskytovaním služieb výlučne v prospech EUS a v súlade s podmienkami a pravidlami definovanými v tejto zmluve.

**II.**

# Povinnosti používateľa

1. Používateľ sa zaväzuje pre používanie externého pripojenia k počítačovej sieti EUS akceptovať politiku hesiel, technické, autentizačné a autorizačné parametre určené EUS.
2. Používateľ je povinný zúčastňovať sa predpísaných školení a poučení, týkajúcich externého pripojenia k počítačovej sieti EUS
3. Používateľ pripojený do siete EUS prostredníctvom siete Internet zodpovedá v plnom rozsahu za to, že nevykonáva nelegálne činnosti a nevyužíva toto pripojenie v rozpore s predmetom tejto zmluvy.
4. Používateľ sa zaväzuje neposkytnúť tento prístup tretej osobe, vrátane rodinných príslušníkov.
5. Používateľ je povinný chrániť a ďalej nezverejňovať informácie, ktoré mu boli poskytnuté alebo ktoré sa dozvedel v súvislosti s prístupom do počítačovej siete EUS. Táto povinnosť trvá aj po ukončení platnosti tejto zmluvy.
6. Používateľ je povinný riadiť sa pokynmi správcov IT/IS a správcov komunikačnej siete, ktoré sa vzťahujú na riadenie prevádzky externých pripojení k počítačovej sieti EUS.
7. Používateľ je povinný na zariadení ktoré používa na pripojenie k počítačovej sieti aplikovať a udržiavať ochranu proti škodlivému kódu. Používateľ je v plnej miere zodpovedný za prípadnú infiltráciu prostriedkov EUS prostredníctvom vzdialeného pripojenia Používateľa.
8. Používateľ je povinný pri každej zmene aktualizovať zoznam svojich zamestnancov pre ktorých žiada vzdialený prístup minimálne však raz ročne k 1. marcu. Zoznam oprávnených zamestnancov Používateľa je prílohou tejto zmluvy.

**III.**

**Povinnosti EUS**

1. EUS je povinný vytvoriť technické podmienky pre externé pripojenie Používateľa
2. EUS je povinný informovať Používateľa v prípade plánovaných zmien technických podmienok pre externé pripojenia v dostatočnom predstihu.
3. EUS sa zaväzuje inštalovať a konfigurovať SW vybavenie na zariadenia Používateľa ktoré slúži na externé pripojenie.
4. EUS sa zaväzuje poučiť oprávnených zamestnancov Používateľa o používaní SW nástroja a zároveň poučiť o príslušných bezpečnostných pravidlách ako politika hesiel, technické, autentizačné a autorizačné parametre pre pripojenie k počítačovej sieti EUS.
5. EUS pravidelne raz ročne skontroluje využívanie pridelených oprávnení pre externé pripojenie. V prípade pasívneho konta je EUS oprávnený účet zamestnanca Používateľa zablokovať alebo vymazať.

**IV.**

# Možnosti ukončenia zmluvy

1. V prípade, ak Používateľ poruší akúkoľvek podmienku alebo pravidlo využívania počítačovej siete EUS, definované v tejto zmluve, je EUS oprávnený s okamžitou platnosťou vypnúť technické rozhranie pripojenia k počítačovej sieti EUS a uplatniť si nárok na zaplatenie zmluvnej pokuty vo výške 1 000,- € a náhradu skutočnej škody, ak bola spôsobená.
2. V prípade, ak Používateľ prestane plniť úlohy súvisiace s plnením pracovných povinností alebo poskytovaním služieb v prospech EUS je povinný najneskôr do 3 dní od vzniku takejto právnej skutočnosti písomne oznámiť túto skutočnosť EUS a ukončiť využívanie prístupu do počítačovej siete EUS. V prípade porušenia tejto povinnosti je Používateľ povinný zaplatiť EUS zmluvnú pokutu vo výške 330,- € a náhradu škody, ak bola EUS neoprávneným využívaním pripojenia k počítačovej sieti spôsobená.
3. EUS je oprávnený zablokovať účet oprávneného zamestnanca Používateľa pokiaľ nevyužíva externé pripojenie viac ako 3 mesiace.
4. EUS je oprávnený kedykoľvek z technických a prevádzkových dôvodov rozhodnúť o ukončení využívania svojej počítačovej siete Používateľom.

**V.**

**Záverečné ustanovenia**

1. Právne vzťahy touto zmluvou neupravené sa riadia príslušnými ustanoveniami Obchodného zákonníka v platnom znení. Ak sa niektoré ustanovenia tejto zmluvy stanú neúčinné, neovplyvní to platnosť ostatných ustanovení. Namiesto neúčinného ustanovenia alebo na vyplnenie zmluvnej medzery dohodnú zmluvné strany takú klauzulu, ktorá sa najviac priblíži k sledovanému zámeru zmluvných strán.
2. Pokiaľ je niektoré ustanovenie tejto zmluvy neplatné alebo nevymáhateľné alebo sa takým stane, ostatné ustanovenia zostanú  nedotknuté v platnosti.
3. Neuplatnenie akýchkoľvek práv ktoroukoľvek zmluvnou stranou sa nepovažuje za vzdanie sa takýchto práv, ani čiastočné uplatnenie akéhokoľvek práva nezabráni ďalšiemu uplatneniu týchto práv.
4. Táto zmluva sa spravuje právnymi predpismi platnými na území Slovenskej republiky. Prípadné spory vyplývajúce z tejto zmluvy budú riešené všeobecným súdom so sídlom na území Slovenskej republiky.
5. Neoddeliteľnou súčasťou tejto zmluvy je Príloha č. 1 – Zoznam oprávnených zamestnancov poskytovateľa pre vzdialený prístup k počítačovej sieti EUS.
6. Zmluva sa uzatvára na dobu neurčitú a platnosť a účinnosť nadobúda dňom podpisu oboch zmluvných strán.
7. Zmluva sa uzatvára v 2 originálnych vyhotoveniach, po jednom pre každú zmluvnú stranu.
8. Zmluvu možno meniť iba písomne, a to na základe dohody zmluvných strán, podpísanej oboma zmluvnými stranami.
9. Dňom podpisu tejto zmluvy zaniká pôvodná Zmluva o externom pripojení s tretími stranami alebo akákoľvek iná obsahom podobná zmluva.
10. Zmluvné strany prehlasujú, že túto zmluvu uzatvorili slobodne, vážne a bez omylu, nebola uzatvorená v tiesni ani za nápadne nevýhodných podmienok, zmluvu si prečítali, jej obsahu porozumeli a na znak súhlasu s jej obsahom ju podpisujú.

V Bratislave dňa: .................................. V ................. dňa: ....................................

Za **EUS**: Za **Používateľa:**

............................................................

............................................................ ................................................................

**Príloha č. 1 k Zmluva o externom pripojení s externými subjektmi**

Zoznam oprávnených zamestnancov Poskytovateľa pre vzdialený prístup k počítačovej sieti **eustream, a.s.**

|  |  |  |
| --- | --- | --- |
|  | **Meno, priezvisko** | **Účel vzdialeného pripojenia** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |

|  |  |
| --- | --- |
| **Platnosť zoznamu** | do  |

V .................................. dňa ......................

........................................................................

 Používateľ